Sostanza organica del soeul

La sostanza organica del soeul a l’è on insèma complèss e differént di compòst orgànich, risultàa di procèss de degradiazion, spartizión, risintesi di residuv rilassà in del cors de la vita e dòpo la mòrt di animàj, di vegetàj e di mircroorganismi. 

Di valór  tipich in di soeul di àrej temperàd hinn: 

-1% carbòni orgànich (1,7% se el ven esprèss in tèrmen de sostanza organica) inscì dividùu:

- <5% organismi vivent;

- <10% resìduv organich frèsch;

- 33-50% sostanza che l’è ‘drée a spartìss;

- 33-50% sostànz hùmich (sostanza organica stabilizzada).

Influenzen la presenza de sostanza organica del soeul:

 la profondità in del soeul e la lavorazión del soeul: in di soeul naturàj la sostanza organica la diminuìss quand che se và giò in profondità; in di soeul coltivàa l’è tuttamach de men in profondità ma l’è spantegada in manera omogénua in del strat superficiàl lavoràa. 
 la tessidura del soeul: la sostanza organica l’è pussée tanta in di soeul cont i granìtt pussée fin (perché i soeul cont i granìtt pussée fin - creós, littós - gh’hànn denter manch ossìgen, o ben on potenziàl redox pussée bass, quèst che ‘l voeur dì 'na capcacità infeiora de ossidà, donca ‘na possibilità maggiora de mantegnì la sostanza  organica. 

 I procèss pussée important del carbòni organich in del soeul 

 Mineralizzazion: l'è la trasformazion di compòst orgànich del carbòni, de l’azòto, de fòsforo e del solfer in di form mineràj. Per mèzz de la mineralizzazion i element mineràj  hinn liberàa ind la fase lìquida del soeul; 
 Immobilizzazion: a l’è el procèss contrari de la mineralizzazion;
 Humificazion: a l’è l’insèma di procèss de natura chimica, biochimica e microbiologica fàa di microorganismi. Per quèj procèss chì se foeumen i sostanz hùmich ch ‘a hinn di sostanz  orgànich de natura aromatica e pòlifenòlica molto stàbil e diffìcil de vèss mineràlizzàa. 

 Temp per la mineralizzazion (emivita di frazión principàj de la materia orgànica) 
 TempFrazion de la materia organica60 dìResìduv orgànich fàcil de vèss degradàa (sacher, proteinn…)600 dìSostanz orgànich di organismi800 dìCompòst orgànich che resìsten a la degradazion (lignina)18000 dìSostanza orgànica stabilizzada in manera fisica2000 dìSostanza orgànica stabilizzada in manera chimica (sostànz hùmich)

 Humus 
I sostànz humic (o humus) hinn quèj ottegnùu cont el procèss de l’humificazion; infra i sostànz humic gh’è:  

 i àcid humich (insolùbil a pH<2) e hinn idròfìj 
 i àcid fùlvich (solùbil per qualunque pH) e hinn idròfob; 

L’humus, de già che ‘l gh’hà denter i àcid, vista la presenza di grùpp ossidrìl OH- e carbossìl COOH- (humich e fulvich) el contribùiss a fa vegnì pussée àcid el terrén. De sora maròss l’humus el gh’hà ona alta capacità de scambi catiònich >500mol/kg e donca ona maggiora fertilità. 

 Biomass micròbica 
La biomass micròbica l’è l’insèma di microorganismi de grandèzza pussée piscinina de 5•103 micron e ‘l sò conmtegnùu de carbòni orgànich e de azòto orgànich el pò vèss determinàa cont el mètod de la fumigazión/estrazión del Jeckinson (1988). 

 Fattor che influenzen la quantità de biomassa micròbica 
I fattór che influénzen la quantità de biomassa micròbica hinn: 

 el pH;
 el potenziàl redox;
 el contegnùu de carbòni orgànich.

La biomassa micròbica l’è classificada segond i sorgént doprà per el metabolismo:

 fotòtrof (doperen l’energia luminosa)
 chemiòtrof (doperen l’energia chimica)
 fòtolitòtrof (doperen per la fotosintesi on donatór de elettrón mineràl).
 fòtochemiòtrofi (doperen per la fotosintesi on donatór de elettrón orgànich).

I batteri hinn assosènn important perchè degràden la sostanza orgànica frèsca e ‘na quàj vòlta anca quèlla stabilizzada (sostanza hùmic), o ben fànn el mestée de la mineralizzazion, che l’è el procèss che ‘l mètt a disposizión i mineràj ‘me nutriént.

 El lavorà di enzima 
La degradiazion la pò succèd anca al defoeura di batteri grazie ai enzima che lor  prodùsen. I enzima hinn di catalizzador di reazión chimich che ménen a la degradazión.  

I ezima pòden vèss: 

 associàa a di cèllul prolificant (quèj in del citoplasma, quèj in del periplasma, quèj in su la pared cellular);
 associàa a di cèllul nò prolificant (spòr, cisti e somènz di piant);
 associàa a di component del soeul (sostanz hùmich, mineràj creós; òssid e idròssid de fèr e de alumini.)
 rilassàa ind la fase liquida adrée a la lisi cellulàr.

I enzima de sti ùltim dò categurìj chì fànn el sò lavorà al de foeura de la cèllula e vegnen classificàa in idrolasa e òssido-redottasa. Infra i idrolàs gh’è l’amilasa, la cellulasa, la proteasa, la fosfatasa, la solfatasa, l’ureasa. Infra i òssidoreduttàs gh’è la desidrogenasa, la laccasa, la perossidasa. 

I enzima hinn tràa denter in di procèss de: 

 degradiazion di resìduv orgànich;
 cicli di elemént nutriént;
 humificazion di sostanz orgànich;
 procèss de detòssificazion del soeul.

 Proprietà e funzion agronòmich e ambientaj de la sostanza organica e di sostanz humich 

 Riscaldament del terrén: l’humus l’è de colór scur, e 'l gh'hà donca on albedo alt; per quèst el favorìss el riscaldament del terrén che l’aumenta con l’esposiziٙón del versànt. 
 Capacità de trattegnì l’acqua: l’humus el prevén la siccità perché el gh’hà ‘na ritenuda idrica fin a 20 vòlt el sò pes. 
 Capacità de scambi catiònich: l’humus el contribuìss a la CSC soratùtt quèlla di terrén pòver de tèrra crea. 
 Podè tampon del terrén. 
 Solubilità limitada: prevenzión de la lessiviazion. 
 Interazion cont i mineràj: la favorìss la formazión di compòst stàbil, la migliora la struttura, la permeabilità el drenagg e i scambi de gas; 
 Risèrva de element nutriént: la rilassa manemàn in del cors del temp i element nutriént de manera de favorì la nutrizión
 Formazión de complèss e chelàa. el condiziona la biodisponibilità de micro-elemént metàllich e di metàj psant che pòden vèss tòssich
 Interazion cont i farmaci agrari: el ne condiziona l’attività, la degradazion e la persistenza in del soeul con di conseguenz in sui criteri segond i quàj sti chì gh’hànn de vèss dàa ai piant e in sò dòsi.
 Interazion cont i enzima: el favorìss la formazion di complèss cont i enzima e de conseguenza la fertilità del soeul. 

 Digeribilità 
La determinazion di element de la sostanza organica l’è minga importanta per la fertilità del soeul. Quèll che ‘l cunta l’è se la piantà l’è bona de surbìj su e poeu digerìj La capacità de la pianta de surbìj la dipend del pH, de la capacità de scambi catiònich, de la specie vegetàl, de la forma chimica (per esempi i formi organich e hinn surbìbil domà dopo de la mineralizzazion. 

 Vos correlad 

 Vocazion ambiental di piant
 Humus
 Ingrassadura
 Capacità de scambi catiònich
 Mineralizzazion
 Proprietà chimich de terren
 Proprietà fisich del terrén

 Riferiment 

Categoria: chimica del terren